Karen Karapetjan
Karen Gulielmi f. Karapetjan sive litteris Armenicis Կարեն Վիլհելմի Կարապետյան (natus die 14 Augusti 1963 Stephanocertae in Carabachia Superiori) est politicus et negotiator Armeniae. Frater est Samuel Karapetjan, mercator dives.

Alumnus universitatis nationalis Erevanensis ubi studia anno 1985 absolvit. Ab anno 2001 director meruit societatis gasis naturalis venumdandae Russica et Armenica ArmRosGazprom. Anno 2010 praefectus urbi Erevano factus est acclamatione consiliariorum municipalium, sed anno insequenti dimissionem suam protulit directionemque eiusdem societatis rursus suscepit. Die 13 Septembris 2016 a praeside Sergio Sargsjan primus minister Armeniae creatus est, antecessore Hovik Abrahamjan. Officium retinuit usque in annum 2018, successore Nicolao Pašinjan.

Bibliographia 
 "New Armenian PM Finalizes Cabinet" in Armenian Weekly (3 Octobris 2016)

Nexus externi 
 Armen Poghosyan, "Yerevan Street Sellers Protest Trading Ban" (4 Februarii 2011) apud IWPR

Incolae Carabachiae
Politici Armeniae
Gubernatores civitatum
Alumni Universitatis Erivanensis